Azon esetekben amikor nem érvényesíthető a szavatossági vagy jótállási igény.
Nem érvényesíthető a szavatossági vagy jótállási igény, ha a hiba helytelen és rendeltetésellenes használatnak, nem jóváhagyott átalakításnak, idegen beavatkozásnak, szakszerűtlen kezelésnek, idegen javításnak vagy szerelésnek (szerviz bizonyítja), helytelen tárolásnak, iparszerű igénybevételnek, elemi kárnak, külső tényezőknek, mint például szennyeződésnek, folyadéknak és orrváladék motortérbe kerülésnek, áramingadozásoknak, vis maiornak tulajdonítható károkból, valamint a használati útmutatóban foglaltak be nem tartásából vagy elmaradt tisztításból, karbantartásból keletkezett.
Nem érvényesíthető a szavatossági vagy jótállási igény a termék azonosítását szolgáló jelölések, sorozatszám, címkék és feliratok megrongálódása, olvashatatlansága vagy hiánya esetén. A jótállási jegyen történt bármilyen javítás, törlés, átírás vagy valótlan adatok bejegyzése esetén a jótállási jegy érvénytelen, az alapján jótállási igény nem érvényesíthető.